बता दें, सलमान खान की ‘दबंग’ से भाई अरबाज खान ने प्रोड्यूसर के तौर पर पहली बार कमान संभाली थी। फिल्म अभिनव कश्यप ने डायरेक्ट की थी। इसी फिल्म में गानों की शूटिंग का वक्त याद करते हुए कोरियोग्राफर मुदस्सर खान ने सोशल मीडिया पर लिखा- ‘8 साल दबंग को हो गए हैं। 8 साल जिंदगी को बदले भी हो गए हैं। 8 सालों से पीछे नहीं देखा। 8 साल हो गए सिनेमा को समझते हुए। कैमरा, चैलेंज, स्ट्रगल और कड़ी मेहनत। शुक्रिया सलमान खान सर हर चीज के लिए शुक्रिया।’ मुदस्सर ने अरबाज खान के लिए भी पोस्ट कर लिखा- शुक्रिया अरबाज सर, सोनाक्षी सिन्हा और अभिनव मुझपर भरोसा करने के लिए। आप सभी को बहुत प्यार। भविष्य में अपना बेहतरीन देने की कोशिश करूंगा। शुक्रिया मम्मी-पापा और मेरी फैमिली- अमेजिंग टीम।’